Document ID: 32012R0304

KOMISIJAS ĪSTENOŠANAS REGULA (ES) Nr. 304/2012
(2012. gada 4. aprīlis),
ar ko nosaka piešķīruma koeficientu, kurš jāpiemēro importa licenču pieteikumiem, kas iesniegti laikposmā no 2012. gada 23. marta līdz 30. martam saskaņā ar I apakškvotu atbilstīgi tarifa kvotai parastajiem kviešiem, izņemot augstas kvalitātes parastos kviešus, kura atvērta ar Regulu (EK) Nr. 1067/2008
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
tā kā:
(1)
Ar Komisijas Regulu (EK) Nr. 1067/2008 (3) tika atvērta ikgadēja importa tarifa kvota 3 112 030 tonnu apmērā parastajiem kviešiem, izņemot augstas kvalitātes parastos kviešus. Šī kvota ir sadalīta četrās apakškvotās.
(2)
Regulas (EK) Nr. 1067/2008 3. panta 1. punktā noteikts, ka laikposmam no 2012. gada 1. janvāra līdz 31. decembrim pieejamais daudzums atbilstīgi I apakškvotai (kārtas numurs 09.4123) ir 572 000 tonnu.
(3)
No paziņojuma, kas izdarīts saskaņā ar Regulas (EK) Nr. 1067/2008 4. panta 3. punktu, izriet, ka pieteikumi, kas saskaņā ar minētās regulas 4. panta 1. punkta otro daļu iesniegti laikā no 2012. gada 23. marta pulksten 13.00 līdz 2012. gada 30. martam pulksten 13.00 pēc Briseles laika, attiecas uz daudzumiem, kas pārsniedz pieejamos daudzumus. Tāpēc ir jānosaka, par kādu apjomu importa licences var izdot, nosakot piešķīruma koeficientu, ko piemēro pieprasītajiem daudzumiem.
(4)
Tāpat jāpārtrauc izdot importa licences par kārtējo kvotas periodu saskaņā ar Regulā (EK) Nr. 1067/2008 minēto I apakškvotu.
(5)
Lai nodrošinātu importa licenču izdošanas procedūras efektīvu pārvaldību, šai regulai jāstājas spēkā nekavējoties pēc tās publicēšanas,
IR PIEŅĒMUSI ŠO REGULU.
1. pants
1. Par visiem atļauju pieteikumiem, kas laikā no 2012. gada 23. marta pulksten 13.00 līdz 2012. gada 30. martam pulksten 13.00 pēc Briseles laika iesniegti tādu labības daudzumu ievešanai, uz kuriem attiecas Regulas (EK) Nr. 1067/2008 3. panta 1. punktā minētā I apakškvota, izdod atļauju par pieprasītajiem daudzumiem, piemērojot tiem piešķīruma koeficientu 16,678529 % apmērā.
2. Aptur importa licenču izdošanu par kārtējo kvotas periodu attiecībā uz Regulas (EK) Nr. 1067/2008 3. panta 1. punktā minētās I apakškvotas daudzumiem, kas pieprasīti no 2012. gada 30. marta pulksten 13.00 (Briseles laiks).
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 4. aprīlī

Labels: 3
17